
          1. ОБЩИ ПОЛОЖЕНИЯ
0.  НОРМАТИВНО ОСНОВАНИЕ
   Програмата за целодневна организация на учебния процес е разработена на основание член № 17, ал.1  от Наредба №10/2016 г., изм. ДВ, бр.92/27.10.2020 г. за организация на дейностите в училищното образование.                                                                              
    Редът, условията и начинът на сформирането и организирането на ГЦОУД в училищата се осъществява съгласно ЗПУО; Наредба № 4/ 20.04.2017 г., изм. и доп. ДВ, бр. 12/12.02.2021 г. за нормиране и заплащане на труда и Наредба за финансиране на институциите, Приложение № 7 за определяне на броя на паралелките и групите и броя на учениците и на децата в паралелките и групите на училищата, детските градини и обслужващите звена.
0. ЦЕЛ НА ПРОГРАМАТА
     Целта е да се регламентира организирането, разпределението и съдържанието на дейностите по самоподготовка, занимания по интереси и организиран отдих и физическа активност. Да се регламентират условията и редът за провеждане на целодневната организация на учебния процес за учениците от І до V клас в СУ „.Никола Йонков Вапцаров' с оглед подобряване качеството на образователния процес и повишаване степента на знания и компетентности у учениците. 

1.3.  ЗАДАЧИ
    1.3.1. Правилното и трайно усвояване на учебния материал чрез:
· стимулиране на любознателността и стремежа към знания;
· изграждане у учениците на умения и стратегии за рационално и самостоятелно учене.
    1.3.2. Създаване на условия за творческо развитие и осмисляне на свободното време на учениците.
    1.3.3. Подпомагане социализацията на учениците:  изграждане на умения за общуване, решаване на конфликти и социално приемливо поведение.
    1.3.4. Уважение към личността и индивидуалните различия на децата – стил на възприемане и учене , темп  на работа , потребности и интереси.
    1.3.5.Увеличаване на броя на учениците, обхванати в целодневната организация на учебния процес .
    1.3.6. Подобряване на материалната база с цел осигуряване на подходяща образователна среда за провеждане на целодневна организация на учебния процес за учениците от І – IV клас. 



    2. ОРГАНИЗАЦИЯ НА ДЕЙНОСТИТЕ ПО САМОПОДГОТОВКА, ПО ОРГАНИЗИРАН ОТДИХ И ФИЗИЧЕСКА АКТИВНОСТ И ЗАНИМАНИЯТА ПО ИНТЕРЕСИ

    2.1. В СУ„Никола Йонков Вапцаров'', след съгласуване с финансиращия орган при наличие на необходимите санитарно-хигиенни условия и по желание на родителите, за учениците от І до IV клас се осъщестява целодневна организация на  на учебния ден.  Сформирани са 10 ГЦОУД,  в начално училище: 2 в 1 клас, 2 във 2 клас, 4 в 3 клас, 2 в 4 клас.
    2.2. Провеждане в самостоятелен блок преди обяд или след обяд на учебните часове от училищния учебен план и съответно след обяд или преди обяд на дейностите по самоподготовка, организиран отдих и физ. активност и занимания по интереси  - 1 – 4 клас, на основание чл. 20, ал. 1, т. 1 от Наредба № 10/2016 г.    
   2.3. Като част от училищното обучение , ГЦОУД се организира в учебни години, учебни срокове, учебни седмици, учебни дни, учебни часове съгласно разпоредбите на чл.101 от ЗПУО.
   2.4. При ЦОУД съгласно чл. 20, ал. 1, т. 1 от   Наредба № 10/2016 г., обн. ДВ, бр.92/27.10.2020 г.  за организация на дейностите в училищното образование задължителните учебни часове могат да се редуват с дейностите по  самоподготовка, занимания по интереси и организиран отдих и физическа активност.
    2.5. Учебните часове от седмичното разписание се провеждат в самостоятелен блок до обяд в начален етап или след обяд в  прогимназиален, а дейностите по самоподготовка, организиран отдих и физическа активност и заниманията по интереси в начален етап се провеждат след обяд.   
    2.6. Брой на групите за ЦОУД   и брой на учениците в тях 
· Броят на групите за целодневна организация на учебния ден  и броят на учениците в тях се определя съгласно чл. 13 от Наредба за финансиране на институциите, Приложение № 7 за определяне на броя на паралелките и групите и броя на учениците в паралелките на училищата и Наредба №10 за организация на дейностите в училищното образование.
· Нормативи за брой на учениците в  ГЦОУД:
· Минимален норматив – 16 ученика;
· Максимален  норматив –  25 ученика.
· Броят на ГЦОУД и броят на учениците в тях се определя в началото на учебната година, като се раздели броят на учениците на норматива за максимален брой и се формират самостоятелни или сборни групи.
· Нова група се образува при остатък 16 и повече ученика.
· Броят на учениците в група може да бъде  определен и над норматива за максимален брой,  но не с повече от 10%.
· При недостатъчен брой ученици за образуване на групи при спазване на норматива за максимален брой две групи се формират при минимален брой 16  ученици във всяка от тях. 
· ГЦОУД  се разформират по време на учебните занятия, когато броят на учениците се намали под норматива за минимален брой.
    2.7. Записване и отписване на учениците в  ГЦОУД
· Записването на учениците  става въз основа на заявления, подадени от родителите/настойниците на учениците. Те се класират по изготвени критерии.
·  Броят на записаните ученици се коригира ежемесечно при записване или отписване на нови ученици в/от ГЦОУД, като промените в броя на учениците се отразяват считано от първо число на месеца следващ месеца на отписването/записването.
· Записването се извършва в началото на учебната година или при преместване на ученик от друго училище.
·  Отписването се извършва ежемесечно при отпадане или преместване на ученици от училището или при заявено желание от родителя за отписване по медицински причини. 
    2.8. Отсъствия
· При отсъствие на ученик от часовете от дейностите по самоподготовка, организиран отдих и физическа активност и занимания по интереси учителят  поставя отсъствие в дневника на групата. 
· За определяне на уважителните причини за отсъствие се прилага  чл. 62 от Нардбата за приобщаващо образование:
· при представяне на медицински документ или документ от спортния клуб, в който членува;
· до 15  дни в една учебна година с разрешение на класен ръководител, въз основа на мотивирано заявление от родителя, но не повече от 5 дни; 
    В случаите, в които ученикът има регистрирани повече от 20% отсъствия в ГЦОУД от общия броя часове, извън случаите на отсъствие по уважителни причини, учителят подава информация до  директора, с оглед предприемане на мерки за намаляване на безпричинните отсъствия.

   3. РАЗПРЕДЕЛЕНИЕ НА ДЕЙНОСТИТЕ В ГЦОУД
   3.1.  График ( седмично разписание) на часовете в ГЦОУД 

   3.1.1. Седмичното разписание на учебните занятия се съобразява с психо-физическите особености и възможностите на учениците и се утвърждава от директора не по-късно от 3 дни преди започване на всеки учебен срок. 
    3.1.2.  Дейностите по самоподготовка, по организиран отдих и физическа активност и заниманията по интереси се организират в учебни часове, продължителността на които е в съответствие с чл.7, ал.1 от Наредба№10/2016 г.,обн. ДВ, бр.32/16.04.2019 г.  за организация на дейностите в училищното образование, както следва:
· в I и II клас - тридесет и пет минути ;
· в III и IV клас -  четиридесет минути ;
· в V  клас - четиридесет  минути.
   3.1.3. Времето , определено за междучасия не се включва в продължителността на часовете за организиран отдих  и физическа активност. Почивките са между всеки от модулите с продължителност от 10 минути.
     • II см. – 1  – 4 кл.
     Между I и  II модул за II смяна 1 - 4 кл.  малкото междучасие е 10 мин.
     Между II и  III модул за II смяна 1 - 4 кл. голямото  междучасие е 20 мин.
   
     Между I и  II модул за II смяна  малкото междучасие е 10 мин.
     Между II и  III модул за II смяна  голямото  междучасие е 20 мин.   
   3.1.4. В следобедните учебни часове са включени следните режимни моменти :
За учениците от 1 до 4 клас дейностите по самоподготовка, по организиран отдих и физическа активност и заниманията по интереси се разпределят дневно, както следва: 
     самоподготовка – 2 учебни часа; 
     организиран отдих и физическа активност – 2 учебни часа; 
     интереси – 2 учебни часа. 
     3.1.5. Седмичното разписание на часовете при групите за целодневна организация на учебния ден се разработва в стандартен вариант  – 1–4 клас.

    3.2. Годишни тематични разпределения
    3.2.1. Годишните тематични разпределения включат график на учебното време в съответствие със заповед на министъра на образованието и науката.
    3.2.2. Годишните тематични разпределения се изготвят от учителя  и съдържат:

	Учебна седмица
	Дата
	Тема
	Брой часове
	Дидактически
материали
	Забележка


	1
	2
	3
	4
	5
	6

	
	
	
	
	
	



    3.2.3. Между тематичните разпределения на учителите и Училищната програма за ЦОУД  трябва да има съответствие.
    3.2.4. В случай на необходимост учителят може да преструктурира темите, като корекциите се нанасят в колона 6. 

    3.3. Норми на преподавателска работа

    3.3.1. Нормата за преподавателска работа на учителите в ГЦОУД е 30 астрономически часа и е определена в Приложение №1 на Наредба № 4 от 20.04.2017 г.,  за нормиране и заплащане на труда. 
    3.3.2. В рамките на нормата за преподавателска работа лицата, заемащи  длъжността, провеждат дейности в групите за ЦОУД, свързани с/ със:
· Самоподготовката на учениците, която включва :
· планиране и организиране на образователния процес в часовете по самоподготовка на учениците;
· подпомагане процеса на самоподготовка на учениците;
· избор и прилагане на подходящи и ефективни методи, средства и материали при организирането и провеждането на самоподготовката на учениците;
· обмяна на информация за преподадения учебен материал и еднаквите педагогически изисквания с учителите по предмети на съответния клас;
· Организиран отдих и физическа активност на учениците, който включва:
· организиране на обедното хранене на учениците;
· организиране на отдиха  на учениците;
· наблюдение и оценка на различните поведенчески ситуации по време на отдиха на учениците;
· провеждане на релаксиращи беседи и разговори с учениците по въпроси и тревоги, възникнали затруднения, споделяне на проблем, възникнал конфликт, и др. за успокояване на емоциите и преход към самоподготовката им;
· Занимания по интереси:
· организиране и провеждане на дейностите в ГЦОУД;
· участие в процеса на създаване на среда за развитие на занимания по интереси  през свободното време на учениците.
· Консултации с ученици:
· насочване и съдействане за провеждане на индивидуални и групови консултации на учениците с учители специалисти;
· използване на консултациите като метод за указание, предупреждение, упътване, подпомагане, научно ръководство в процеса на работа с оглед засилване на самостоятелността на учениците;
· Диагностициране и насърчаване на постиженията на учениците  - прилагане на различни форми и техники за установяване на равнищата на знания и умения с цел ефектино провеждане самоподготовката на учениците;
· Работа по индивидуални образователни програми:
· участие в разработането на индивидуалните образователни програми;
· индивидуална работа с напреднали и изоставащи ученици;
· търсене и прилагане иновативни техники и методи на работа;
· Формиране на социални умения у учениците;
· Дейности по опазване здравето и живота на учениците.

    4. СЪДЪРЖАНИЕ НА ДЕЙНОСТИТЕ, ИЗВЪРШВАНИ В  ГЦОУД

    4.1.  Организиран отдих и физическа активност 

    Дейностите по организиран отдих и физическа активност включват: 
    1. организиране и провеждане на отдиха и спорта на учениците за създаване на здравословни навици и осъществяване на преход към самоподготовката; 
    2. организиране на обедното хранене на учениците; 
   Дейностите по отдих и физическа активност се организират в помещения, различни от тези за дейностите по самоподготовка.

    4.2.  Самоподготовка 
    Дейностите по самоподготовка на учениците включват: 
    1. ситуации за осмисляне на изучаваното съдържание по време на учебния час;                                   
    2. усвояване на начини и методи за рационално учене; 
    3.  подготовка на домашни, проектни задания и/или задачи; 
    4. подготовка за класни и контролни работи; 
    5. изпълнение на допълнителни задачи и упражнения, във връзка с общообразователните учебни предмети от седмичното разписание, поставени от учителя на групата; 
    6. формиране на умения за самостоятелно планиране и организиране на подготовката си;

    7. консултации с учители по различни учебни предмети, които се провеждат независимо от консултациите по чл.178, ал.1, т.5 от ЗПУО. 

    4.3.  Занимания по интереси
   Заниманията по интереси се организират в зависимост от желанието на учениците, техните възрастови особености и възможностите на училището и могат да не са свързани с учебните предмети по училищния учебен план.
    Съдържанието на дейностите по интереси по групи се определя в годишната училищна програма за целодневна организация на учебния ден.
   Заниманията по интереси могат да включват:
· дидактически игри
· спортни игри
· запознаване с достъпно обяснени български обичаи, традиции и празници
· четене на допъслнителна литература и самостоятелно общуване с книгата
· посещение на детски спектакли, изложби и концерти
· слушане на музикални произведения
· игри по избор на учениците (домино, шах, лего игри и други)
· изготвяне на подходяща украса за празниците
· лично творчество

    4.4. Изисквания към учителите за работа в ГЦОУД
    4.4.1. Учителите изготвят календарен тематичен план за дейностите по интереси и организиран отдих и спорт в определени от директора срокове .
    4.4.2. При провеждане на дейностите от преподавателската работа, пряко свързани с учениците, учителите опазват здравето и живота на учениците и  съблюдават  спазването на здравно – хигиенните норми и изисквания .
   4.4.3. Учителите осъществяват непрекъснат контрол над учениците от групата от началото до края на учебните занятия по разписанието за деня и разотиването на учениците.
   4.4.4. Учителят трябва да се осведомява преди и  в началото на самоподготовката за изявите на учениците и получените оценки по отделните предмети, както и за образователните дефицити по отделните предмети.
   4.4.5. С оглед повишаване на ефективността на самоподготовката учителят в ГЦОУД поддържа добра комуникация с учителите, непрекъснат обмен на информация и еднакви педагогически изискания, обсъжда с колеги  индивидуалните постижения и затруднения на учениците.
   4.4.6. Учителите осъщестяват комуникация с родителите и ги информират  за индивидуалното развитие и напредъка на учениците. 
   4.4.7. Разработва и изпълнява стратегически документи, свързани с дейността на институцията.
   4.4.8. При провеждане на дейностите в ГЦОУД, с оглед повишаване на  качеството на обучението учителите:
· използват педагогически методи и подходи, съобразени със спецификата на групата и развитието на учениците, които да подпомогнат успеваемостта на учениците;
· създават организация, която включва прилагане на иновативни педагогически методи, групова работа, индивидуален подход, работа в малки групи, упражнения, свързани с развиване на логическото мислене на учениците, на паметта и въображението;
· участват в квалификационни форми, допринасящи за ефективността на работата в групата;
    4.4.9. За да осъществяват ефективно дейностите при ГЦОУД  учителят трябва да притежава необходимите компетентности, познания и умения да:
· планира, организира, направлява и контролира ефективно възпитателния процес;
· създава позитивна възпитателна и учебна среда, създава училищна култура, ориентирана към толерантност, сътрудничество и взаимопомощ;
· насърчава, подпомага и мотивира учениците за самостоятелна работа;
· съветва, напътства и подпомага учениците за справяне с трудностите и засилване стремежа им към постижение, самоизява и конструктивно съревнование;
· диагностицира и оценява обективно развитието и напредъка на учениците, като използва различни техники, форми и средства за установяване достигнатото от тях ниво на подготовка и постиженията им ;
· зачита и защитава личното достойнство, правата и индивидуалността на учениците при оценяването;
· изгражда умения за самооценка у учениците;
· сътрудничи и взаимодейства с участниците  в образователния процес  и всички заинтересовани страни, споделя затрудненията или постиженията на учениците с оглед подобряване на резултатите;
· наблюдава и преценя физическото и психично състояние на учениците и да съдейства за опазване живота и здравето им;
· следи и изисква за спазване на здравно-хигиенните норми и изисквания;
· информира и следи за спазване от учениците на изискванията за добро поведение в училище и обществото;
· извършва  допълнително обучение и консултации на учениците;
· ефективно използва дигитални технологии;
· повишава професионалната си квалификация подпомагаща професионалното му развитие и кариера;
· използва съвременни педагогически технологии, методи и подходи, съобразени със спецификата на групата и индивидуалните качества на ученика, съобразно спецификата на училището, като: ролеви игри , симулационни игри, метод на асоциациите; кубиране, инсърт, рефлексия, мозъчна атака и др.
    4.4.10. Анализира образователните резултати на учениците.
    4.4.11. Създават организация в  групата и съдействат за нормално протичане на проследяването на образователните резултати при външни оценявяния, провеждани от проверяващите органи. 
    4.4.12. Разработва и изпълнява проекти и програми
    4.4.13. Участва в професионалната мобилност и професионални общности

    4.7. Документация
    4.7.1. Дейностите по целодневната организация на образователния процес се вписват в следната училищна документация:
· Списък-образец 1;
· Електронен дневник на ГЦОУД; 

   5. Очаквани резултати:
   5.1. Повишаване качеството на образователния процес и повишаване степента на знания и компетентности у учениците. 
   5.2. Развитие на творческите способности на учениците  и участие на учениците в различни училищни, регионални и национални състезания, конкурси, изложби и др. изяви.
   5.3. Формиране у учениците, обхванати в ГЦОУД, на умения за осмисляне на свободното време и повишаване нивото на тяхната социализация, както и възпитание в толерантност, сътрудничество и стремеж към успех.
   5.4. Засилване интереса  от страна на ученици и родители към целодневната организация на учебния процес.

    Годишната училищна програма за целодневна организация на учебния процес е приета на заседание на Педагогическия съвет с Протокол № 11/ 11.09.2026г. 
[bookmark: _GoBack]и е утвърдена със Заповед №РД – 11-1968  /11.09. 2026 г.  на директора.

